  Майя Бывальцева Удмуртилэн Кун Думаын азьвыл депутатэз, Удмуртилэн тӧроезлэн Росси азьмурт бордын ужась представительствоезлэн кивалтӥсез — элькун кивалтэтлэн тӧроезлэн воштӥсез, али «Россиысь калыкъёслэн ассамблеязы» огазеяськонлэн кенешезлэн тӧроез Светлана Смирнова Россилэн Кункатаз тупатонъёс дасянъя ужась группае пыриз. Со сярысь Кремльлэн пресс-службаез ивортэ. Ужась группа кылдытон сярысь косэмез (распоряжение) Россилэн азьмуртэз Владимир Путин 15-тӥ толшоре кинюртӥз. Лыдметэ 75 адями пыриз, соос пӧлын политикъёс, мер ужасьёс, тодосчиос, улосвылъёслэн ыстэм муртъёссы, артистъёс, журналистъёс. Тодэ вайытом, Федерал Собранилы вазиськоназ азьмурт Конституцие воштонъёс пыртон сярысь вераз. Собере Дмитрий Медведевлэн кивалтэтэз отставкае кошкиз.  Тегъёс: Политика ВладимирПутин Москва Удмуртия Россия СветланаСмирнова Кункат  